b"\n_START_ARTICLE_\nChionodoxa\n_START_SECTION_\nTaxonomia\n_START_PARAGRAPH_\nChionodoxa es distingeix del g\xc3\xa8nere estretament emparentat  Scilla, per dues caracter\xc3\xadstiques: els t\xc3\xa8pals estan units a la base formant un tub; i els estams tenen filament aplanats amb forma de copa. Tanmateix, sovint les esp\xc3\xa8cies de Chionodoxa s'inclouen dins el g\xc3\xa8nere Scilla._NEWLINE_La taxonomia d'aquest g\xc3\xa8nere \xc3\xa9s confusa. Per exemple, plantes de Creta s'han arribat a considerar de tres esp\xc3\xa8cies: C. albescens, C. cretica i C. nana. Sfikas'  a Wild flowers of Crete en reconeix nom\xc3\xa9s dues de les tres (C. cretica i C. nana); el Natural History Museum a Cretan Flora en reconeix nom\xc3\xa9s una (C. nana, com Scilla nana). La Royal Horticultural Society distingeix entre C. forbesii i C. siehei; altres bot\xc3\xa0nics reconeixen nom\xc3\xa9s C. forbesii.\n_START_SECTION_\nCultiu\n_START_PARAGRAPH_\nTres esp\xc3\xa8cies han guanyat de la RHS el premi Award of Garden Merit: C. luciliae, C. sardensis, i C. siehei. _NEWLINE_Els bulbs secs es planten a finals d'estiu o principi de la tardor a una fond\xc3\xa0ria de 0-10 cm. Totes floreixen a principi de primavera C. sardensis mormalment \xc3\xa9s la m\xc3\xa9s primerenca. Les llavors de C. siehei de manera espont\xc3\xa0nia poden crear una catifa blava als jardins."